Súradnice: 49°11′33.12″S 16°32′51.34″V﻿ / ﻿49,1925333°S 16,5475944°V﻿ / 49.1925333; 16.5475944

**Údolí Kohoutovického potoka** je prírodná pamiatka nachádzajúca sa v katastri brnianskej štvrte Pisárky na území mestskej časti Brno-Kohoutovice v bezprostrednom susedstve cesty medzi Pisárkami a Kohoutovicami. Územie zaberá 15-40 m široký pruh pozdĺž Kohoutovického potoka o dĺžke 1,2 km.

Ochrana
-------

Predmetom ochrany je prirodzené koryto meandrujúceho potoka a pôvodné lesné porasty s prevahou buka na svahoch, hostiace niektoré vzácne druhy rastlín horských a podhorských polôh.

Prírodné pomery
---------------

### Geológia

Do skalného podložia tvoreného biotitickým granodioritom vyhĺbil Kohoutovický potok postupným odnášaním čiastočiek pôdy úzke zarezané údolie, na ktorého dne sa hromadí chladný vzduch a spôsobuje, že v ňom panuje mikroklíma s nižšou teplotou ako vo svahoch nad ním (teplotná inverzia).

Koryto potoka je kamenisté až balvanité, s častými meandrami, kaskádami a tôňami. V suchom letnom období koryto takmer vysychá a voda sa drží v malých tôňach, v období prívalových dažďov prietok rýchlo stúpa a voda odnáša naplaveniny vrátane veľkých kameňov.

### Flóra a fauna

Údolie obývajú lesné spoločenstvá dubobukového vegetačného stupňa s prevahou buka lesného (*Fagus sylvatica*), duba zimného (*Quercus petraea*) a hrabu obyčajného (*Carpinus betulus*), medzi ktorými sa roztrúseno vyskytuje javor horský (*Acer pseudoplatanus*), jaseň štíhly (*Fraxinus excelsior*), lipa malolistá (*Tilia cordata*) a lipa veľkolistá (*Tilia platyphyllos*). V krovom poschodí prevažuje lieska obyčajná (*Corylus avellana*), miestami sa vyskytuje tiež ohrozený klokoč perovitý (*Staphylea pinnata*). V podraste je zaujímavý výskyt horskej byliny srnovníka purpurového (*Prenanthes purpurea*), ktorý indikuje klimatickú inverziu. Z chránených druhov je najvýznamnejší výskyt chránenej silne ohrozenej orchidey vtáčej prilby červenej, ktorá tu má jedinú lokalitu na území mesta. Z chránených druhov sa ďalej vyskytuje vtáčia prilba biela (*Cephalanthera damasonium*), vemenník dvojlistý (*Platanthera bifolia*) , prilbica žltá (*Primula lycoctonum*), ľalia zlatohlavá (*Lilium martagon*) a medúnka medovkolistá (*Melittis melissophyllum*).

Typickými vtáčími druhmi územia sú napr. brhlík obyčajný (*Sitta europaea*) alebo trasochvost biely (*Motacilla alba*), ktorého možno často zastihnúť v koryte potoka .

Galéria
-------

* vtáčia prilba červená (Cephalanthera rubra)vtáčia prilba červená (*Cephalanthera rubra*)
* prilbica žltá (Aconitum lycoctonum)prilbica žltá (*Aconitum lycoctonum*)
* ľalia zlatohlavá (Lilium martagon)ľalia zlatohlavá (*Lilium martagon*)
* klokoč perovitý (Staphylea pinnata)klokoč perovitý (*Staphylea pinnata*)
* Torzo buka s plodnicou práchnovca kopytového (Fomes fomentarius)Torzo buka s plodnicou práchnovca kopytového (*Fomes fomentarius*)
* Vyznačenie hranice chráneného územia: na vonkajšej strane sú dva červené pruhy, na vnútornej jedenVyznačenie hranice chráneného územia: na vonkajšej strane sú dva červené pruhy, na vnútornej jeden
* Jedna z mnohých nezvyčajne čistých tôní na Kohoutovickom potokuJedna z mnohých nezvyčajne čistých tôní na Kohoutovickom potoku

Referencie
----------

1. ↑   *Stránky AOPK ČR* [online]. [Cit. 2014-10-14]. Dostupné online. (po česky)
2. 1 2 3 4 5 6   *Údolí Kohoutovického potoka – PR* [online]. Sdružení pro ekologickou výchovu a ochranu přírody Rezekvítek, [cit. 2010-08-06]. Dostupné online.
3. ↑   *Chráněná území* [online]. Lesy města Brna, [cit. 2010-08-06]. Dostupné online.
4. ↑   *Přírodní památka Údolí Kohoutovického potoka*. Brno : Základní článek Hnutí Brontosaurus Orchis. Informační panel naučné stezky. Dostupné online.
5. 1 2  HOSKOVEC, Ladislav. *Brno, Údolí Kohoutovického potoka – přírodní památka* [online]. BOTANY.cz, 2008-24-02, [cit. 2014-08-06]. Dostupné online.

Pozri aj
--------

* Lesy mesta Brna
* Zoznam chránených území v okrese Brno-mesto

Iné projekty
------------

Commons
* Spolupracuj na Commons Commons ponúka multimediálne súbory na tému **Údolí Kohoutovického potoka**

Externé odkazy
--------------

* Informácie o rezervácii na Ústrednom zozname ochrany prírody

Zdroj
-----

*Tento článok je čiastočný alebo úplný preklad článku Údolí Kohoutovického potoka na českej Wikipédii.*

| * z
* d
* u
Chránené územia v okrese Brno-mesto  |
| --- |
| Chránená krajinná oblasť | 
* Moravský kras

 |
| Národná prírodná rezervácia | 
* Hádecká planinka

 |
| Národné prírodné pamiatky | 
* Červený kopec
* Stránská skála

 |
| Prírodné rezervácie | 
* Babí doly
* Bosonožský hájek
* Břenčák
* Černovický hájek
* Jelení žlíbek
* Kamenný vrch
* Krnovec
* Velký Hornek

 |
| Prírodné pamiatky | 
* Augšperský potok
* Bílá hora
* Holásecká jezera
* Junácká louka
* Kavky
* Kůlny
* Medlánecká skalka
* Medlánecké kopce
* Mniší hora
* Na skalách
* Netopýrky
* Obřanská stráň
* Pekárna
* Rájecká tůň
* Skalky u Přehrady
* Soběšické rybníčky
* Údolí Kohoutovického potoka
* Velká Klajdovka
* Žebětínský rybník

 |
| Prírodné parky | 
* Baba
* Podkomorské lesy

 |